Abahlobo betu abase Bayi basibikela ezokuba kuzakubehle kubeko um’Vumo oyakuhanjiswa ngabantsundu onjengalowo usandukubako e Dayimani. Ukuba asiposisi lo wase Bayi ulungiselelwa ngu Mr. Paul Xiniwe. Inteto enjengeka Mr. Joseph Moss, esand’nkupitizelisa Amangesi atile, iyakwenziwa ngu Mr. Isaac W. Wauchope, ngobuhle benteto ye Sixosa. Sibanqwenelela impumelelo abahlobo betu.

\*\*\*

Ucingo lubika ukuba u Mr. de Wet uhamba eba nentlanganiso ezinkulu kwelipesheya ko M’bashe. Intlanganiso abe nayo no Ngangelizwe inendawo ebalulekileyo. Kuyo kubonakele emhlotsheni omoya aba simana ukuva ukuba bako pakati kwa Batembu. U Nehemiah Tile ulesele u Mr. de Wet incwadana etyila izinto ezifunwa nga Batembu angumlomo wabo yena, eti i Mantyi mazishenxiswe, mabapatwe yinkosazana bona, amandla amakulu abe nenkosi ya Batembu. Incwadi yoka Tile ilahlekwe sidima sayo ngokusuka kubeko inkosana ezitile zemvelo eziyikanyezayo. Wasele ngena ngelo nxeba ke u Mr. de Wet ukutetisa u Tile nabalandeli bake, eyala u Ngangelizwe ukuba angeyoliselwa ngamacebo abo. U Mr. Tile waziwa kunene ngum’bali wala manqakwana; ungumhlobo wake omkulu. Siti ke kuye ngesele eyiyekelela lento ayingxameleyo kuba akubonakali ukuba inokupumelela. Seuxola, Mtembu omhle.

.\*\*\*

Kwa Mpundu kutshe izindlu ezimbini nge Cawa pantsi kwezi zimeko. Kuko amadoda ase Rabe amana eya kwenza inkonzo kumaqaba akwa Mpundu. Ayake ngale Cawa azama ukuhlanganisa abantu, lada lahlangana iqela pambi kwenye indlu. Ite xa ipakati inkonzo u Nyaniso ka Mcuce wabona inkwenkwana encinane—lentangana imela amatole—isiti jike emva kwenye indlu ipete isipa sengca. Kube mzuzwana ite fininini, wabona kuti lwi umsi Usebezile wati yatsha indlu— watsho ebuyekelela ngokunqena ukupazamisa inkonzo, kuba ebengekaqondi noko ukuba kubsha yona. Ute kwakona—“O yatsha indlu ; yatsh’ indlu !! ” Yapela kwa oko ityalike wapalazeka umhlambi. *{Fire ! fire ! Preacher and congregation to the rescue!)* Yati kuba ngu ngqu-pantsi yabehla yati bam— babona sekusitsha esecaleni. U Mr. John Delman umshumayeli walomini uzame konke anako kunye neqela lake abanceda nto. Yatsha yapela naleyo Uvakele esiti lixesha kaloku— abantu nababehlanganisiwe ngumlilo wase mhlabeni, masike senze enye inkonzo sibakumbuze “ Ngomlilo ongacimekiyo.” Bate abanye hayi masesi goduka. oti amaqaba sitshisa indlu zawo sibe sifuna ubuciko bokuteta. Kwagodukwa u Mr. Tunzana esarana. Lento isikumbuza izwi elatetwa liqaba e Ncera kubafana base Dikeni apa ababehlala beya kushumayela kona. Lati eloqaba.—‘‘ Nimana nisiti kwati-kwati u Satana nje, nini aba kanye o Satana. Wafika apa omnye u Satana (Umshumayeli) wase Xesi wati kanti esilibazisilinje inkomo ziyabanjwa es’apa zingene emasimini omlungu. Wagqibela ubusatana obu, kuba salila ngaye xa sihamba siboleka imali yokuzikupa. Latsho elinene lati, ngomnye umhla soze sire nge mbumbulu sezi gquba pakati kwetu site qeke imilomo sipulapula oludwekesho Iwenu.—Botani ndisaya kusonga inkomo.” Latsho lavutulula isibunu lanyantsula lemka *triumph­antly too,* loyise o Satana ngokwalo. Mr. Delman, ungazishiyi i *helmet* ne buyi zako *next Sunday.* Unukiwe kwa Mpundu.

\*\*\*

Intlanganiso yengxoxo yamadodana ase Bayi, eyonganyelwe ngu Rev. Sam. Ntsiko yayine ntlanganiso yokuqala ngomhla we 11 ku August. Isihlalo satatwa ngu Mongameli, owaxela ukuba umcimbi ngowe Pike (Debate) pakati ko Mr. J. B. Ra- dasi no Mr. Fred. Nyoka. U Mr. Radasi uti : “ Imfundo ilu- nge ngapezu kobutyebi,”—ngazwinye uti: ’ “ Imfundo yintloko, ubutyebi ngumsila.” U Mr. Nyoka uyampikisa ngokuti: “ Butyebi intloko, Imfundo ngumsila.” Kuqale u Mr. Radasi ukulesa ipepa lake, wagqiba ixeshana elifutshane. Kusuke u Mr. Nyoka, kwabonakala kwasekuhambiseni kwake ukuba, uteta kwikaba elize kufuna ubutyebi e Bayi, lamana liduma futi akulalatisa into engenziwa lilo line mali nje ngabelungu, nakuba umhlobo wake (Mr. Radasi) ete ziza ngemfundo ezonto. Lisuke ikaba lamana litelela ngecala lobutyebi—bambalwa kubateti abaxase elemfundo. U Mr. Rwexu ute : “ Ndihluteni yonke into nindinike imfundo—zoza kum zonke izinto.” U Mr. Qaba ute : “ Masisuke apa nawe mfo we mfundo siye e Dayimani—wena upete isipa samapepa nencwadi, mna ndipete imali. Siti sakufika pipipi, nditi masibase sidle. Ndoka ndibone ukuba wodla lomapepa ako na? ” Laduma ikaba. Sishiya into eninzi—u Stephen Kata ute : “ Sibulaleka nje apa e Bayi zihleli cwaka tu izityebi emakaya, kanti nazo izityudeni zihamba zikatywa kutiwa *futsek* kwezi Dolopu zonke.” Laduma ikaba.—U Mr. Ntlebi usuke wayoba akukumbula into esingaba yiyo sike sanezikepe zetu no Loliwe betu, no Messrs. Makwena, Ngaba &c. bayenze umsila imfundo. U Mr. Wauchope ute uva into embi ukuba lomcimbi ungaka ukuba mkulu ube ubekwe pambi kwe mbedlenge zezi citakali, onyana bamahlwempu abasiti. Sisapuka zikasi nje sotinina ukubona ubuhle bemfundo, kanti nayo asikayazi into eyiyo yakufezwa. Yiyipina kwezinto zombini esisi makade? Ixabiso lento, nokuba yetengwa evenkileni, liya ngokuma kade kwayo. Indlu enokuma iminyaka elishumi idla inani elingapezu kwema mnyaka mnye. Imfundo ngusisana ndakunamatela,

EZASE SOMERSET.

Ngendaba zalomzi sibulela um’baleli u “Mdengezito” oti ngo 23 Aug., 1884 :—

Akuseva nto nge Somerset pakati kwamagumbi omane elopepa lidume kunene lako *(Isigidimi)* okwexesha elide. Xa nditshoyo nditeta ukufumana udaba kum’balelani wako lo undim. Kaundinyamezele ke mnumzetu kule migeana ilandelayo. Masiqale ngokuzincoma. Nditi pakati kwezitili ezingazincomayo ngamadodo eziwatumele e Palamente tina Somerset ne Nyara (Bedford) singakwintloko epambili: Ngani? Omabini la manene esawatumelayo atate indawo ezinexabiso kwelo qumru ; u Mr. de Wet yi Sec. for Native Affairs, u Mr. Hockley yi Chairman of Committees.

Ngomhla wa 22 Aug. ngokuhlwa lamanene ahlangene nabanyuli bawo e Somerset East Hotel (Jones) kwi Dinalikazi enkulu, anetuba ke ngoko lokuhlangana nabanyuli bawo, lokwaneka imvo zawo kubo, nabo ezabo kuwo ngokumaluuga nolaulo lwale Rulumente intsha. Kanjalo nokuyaleza indlel’ emhlope ku Mr. de Wet owayeza kuhambela abantsundu kwelo lenu lasema Xoseni. Andikungena ke kwingxoxo ezenziwayo edinaleni apo, ngabanyulwa kwanangabanyuli, kuba ndingadl’ indawo yako epepeni apo.

Pambi kokuba angene engxoxweni yake u Mr. Mahila, owaye ngu mshumayeli nge Cawa, 10 Aug., ngokuhlwa, eyayisekwe Mat. xiv. 2. etyalikeni yama Rabe apantsi ko Rev. W. Leith, ucele ukuba yonke into eyindoda enkulu, nom’fana, (kusokuba kodwa akamangapi ama­kulu kule Ramente) maze ke isale yakukov’ ukuba intlanganiso ipumile, okunene emva kwentshumayelo yakuba inkonzo ipelile asala onke amadoda. Ute u Mr. Mahila—“ Madoda akowetu ndifumene incwadi ku Mr. Jabavu, olumaziyo kakulu uninzi Iwenu apa, obenexesha elide esebenza pakaa kwenu. Undicele ukuba maze ndihlabe ube banzi urakosi kuni ngomsebenzi aza kuya kuwenza e Qonce, wokupata ipepa kona; kufuneka ke nimxasile nalamkela. Ndinicela ke ukuba maze sibe nentlanganiso ngokuhlwa kwangomso (um-Vulo) etyalikeni yabantsundu yase Wesile.”

U Mr. D. K. Vandala ume wati ndalekela nam kwinteto ka Mr. Mahi­la, nam ndifumene incwadi ku Mr. Jabavu ekwa ngepepa aza kulikupa e Qonce. Elipepa igama lalo *Zimvo Zabantsundu.* Elipepa linelungelo lokuba nokuba ngubanina ongumamkeli walo xa enento anga angabala ngayo, abale azityand’igila,, kuba lelokuba uhlanga luzixele kulo imvo zalo, watsho wayaleza ukuba amadodana zalixase.

Kusuke u Mr. Jno. Zikode, otete ngokuvuyiseka kwake ngento *eye*nziwe ngu Mr. Jabavu, wati oku kubonisa ukuba kade ezama oka Jabavu ukulwela uhlanga lwakowabo kwa eselapa pakati kwetu.

Kume u Mr. Boyce Skota otete amazwana am’balwa. Ute u Mr. Jabavu wamazi ngapambi kokuba bonke abapulapuli bake bamazi. Ibiyindodana ekuteleyo kwase sikulenl, ebuncinaneni bayo. Uyavuyiswa linyatelo alitatileyo, makakutazwe ke ngokulamkela nokulibatalela.

Onke amadoda ngantliziyo nye avuma ukuba oyifikelela intlanganiso leyo eyakuba ngom-Vulo.

Ngom-Vulo okunene kuhlangenwe etyalikeni apo ngo 8 o’clock. Pambi kokuba uqutywe umsebenzi lowo, afanukuba ayepakati kwe 30 ne 40 amadoda kungene u Mr. Skota, ote akufika, "Kuyini oku nikwenzileyo ukufumane nibute nje ninganyuli umhlali pambili (Chairman), watsho wati yena okwake uzimisele ekubeni ngu Mlungu ngokulandela amasiko abo ngazo zonk’ ingontsangontsana xa asenetuba lokwenjenjalo.” Utyumbe ukuba ibe ngu Mr. Mahila umhlali pambili ngokuhlwa njalo, wasekelwa lelinye inene eligama ndililibeleyo. U Mr. J. Taho ubize elika Mr. Vandala igama wasekelwa lelinye inene, kwaposw’ entlanganisweni lawa pezu ko Mr. Vandala iqashiso. U. Mr. Skota utyumbe ukuba um’bali ibe ngu Mr. Solomon Mwahla, wasekelwa; u Mr. Mwahla utyumbe ukuba ibe ngu Mr. Skota ongum’bali ngobo busuku, wasekelwa; u Mr. Skota uvakalise ukungabi

undofa nawe. Lilifa lompefumlo. Imali sisicaka abati obawo mhla basitumela emfundweni batuma sona ukuba sise onyana babo kobo butyebi. Yi *tool* nje kodwa imali. Soyishiya kweli, kanti siya kuma pambi ko Mdali wetu sisaxobe intonga Zokwazi esikufumene nge Mfundo. Kusuke u Mr. Xiniwe wakala ngomhlobo wake u Mr. Wauchope ogalele amanzi abandayo kanti imbiza yobutyebi seyivutiwe. Yonke lenteto itetwayo ivumelana no Mr. Nyoka, kuba abo Loliwe nezo nkwenkwezi ati u Mr. Radasi ziza ngemfundo, hayi, yanela ukwalata ngomnwe yona, i *power* bubutyebi. Ingesi lingxabalaze pezu kwezwe lonke nje, butyebi. Tsininzi esi sifundela ukuze sikwazi ukwenza ubutyebi, ke ngokobubo umgqaliselo wemfundo. Ngazwinye imfundo sivato sezityebi (kanti ehlwempini inje ngomsesane empumlweni ye hangu). Wabekwa umcimbi evotini.—Abemfundo 58; Abobutyebi 52. Kwema elokuba imfundo ingapezu kobutyebi. Asarana amabandla obutyebi kuba kusavote namhla nabangengawo amalungu.

 3 ISIGIDIMI SAMAXOSA OCTOBER 01, 1884 .